Hrvatski košarkaši uspjeli su izboriti olimpijsku vizu nakon rijetko viđene drame odigrane u olimpijskoj dvorani u Torinu. Pred 15 tisuća gledatelja nadjačali su domaćine Talijane (84:78) nakon produžetka u kojem su ključne role odigrali Bojan Bogdanović (26 koša) i Dario Šarić (18 koševa), no svega toga ne bi bilo da fantastičnu partiju nije odigrao i Kruno Simon (21 koš, šest trica).

Kakav košarkaški rat je pred nama moglo se naslutiti već po prvim minutama. Nakon trice Simona i dvice njegova klupskog suirača Gentilea, Hrvati (4) i Talijani (6) kombinirano su promašili 10 napada zaredom, sve dok slovenski sudac Boltauzer nije sudio Bargnaniju tehničku pogrešku. No, prije toga portorikanski sudac Vazquez tehničku je dosudio Simonu kojem je, netom prije toga, sudio vrlo sumnjiv prekršaj u napadu.

Dotičnom gospodinu bila je to treća utakmica koju sudi domaćinu Italiji, a druga protiv Hrvatske. A u prvom susretu upravo je on griješio u korist Talijana pa su naši zatražili njegovo izuzeće, no taj zahtjev im nije odobren. Što je još gore, Fiba ga je delegirala i za finale koji je očito sudio s podvojenim osjećajima.

U četvrtoj minuti utakmice zakazao je glavni semafor pa je došlo do velikog prekida od 20-tak minuta nakon čega su se naši bolje snašli. Premda je Simon zaradio treći prekršaj (pogodite tko ga mu je sudio), Hrvatska zahvaljujućoj odličnoj obrani odlazi na mali odmor s vodstvom 19:12. Štoviše, nakon što je u tri napada bljesnuo i zabio centar Planinić, naši su u 14. minuti poveli sa “plus 11” (28:17).

Nakon toga Galinari pokreće Italiju pa se Talijani potpuno vraćaju u utakmicu, da bi početkom drugog poluvremena serijom 8-0 i poveli. Bogdanović i Šarić promašuju teške šuteve s naskokom u nazad, a Simon tricu i eto dvorane na nogama.

Srećom, šuterski raspoloženi Simon uzvraća čak trima tricama u nizu i Hrvatska opet vodi (50:44). U tom razdbolju Šarić je bio vani, pa je četvorku (lažnu) igrao Bogdanović kojemu je Meli dvaput pobjegao pa se na predah uoči posljednje četvrtine ušlo s minimalnim hrvatskim vodstvom (54:52).

Srčani i silno borbeni Dario pronalazi načina da zabije. Ubacuje osam koševa u nizu za osam koševa prednosti za Hrvatsku (63:55). Talijani to brzo spuštaju na “minus 4”, ali onda Planinić skače u napadu i zabija (65:59). Na kraju smo gledali produžetke u kojima je Hrvatska dominirala.

Italija - Hrvatska 78:84

Produžetak:

45' Kraj! Hrvatska je slavila 84:78 i izbornila Rio! Bravo, dečki!

44' Bogdanović je opet ubacio oba bacanja.

44' Koš Hacketta 14 sekundi prije kraja.

44' Bogdanović je ubacio oba slobodna!

44' Simon je promašio oba slobodna, no Šarić je ukrao loptu. Nakon toga je napravljen prekršaj na Bogdanoviću. Hrvatska je blizu Rija!

44' Bellineli nije pogodio, Hrvatska je pred pobjedom.

44' Trica Bogdanovića!

43' Hackett je ubacio jedno slobodno.

43' Šarić je ubacio oba slobodna, opet smo na plus četiri.

42' I Aradori je pogodio tricu!

42' Trica Simona!

41' Šarić je pogodio.

Četvrta četvrtina:

40' Produžeci! Bogdanović nije pogodio i igrat će se produžetak.

39' Melli je ubacio nakon velike gužve pred našim košem. Imamo još pet sekundi za pobjedu ili će se igrati produžeci!

39' Simon je prvo slobodno promašio, a drugo pogodio.

39' Belinelli nije ubacio, a Simon će imati slobodna.

39' Belinelli je ubacio oba slobodna, no Bogdanović je odmah uzvratio.

38' Simon je ubacio oba slobodna, Hrvatska ima koš prednosti.

38' Peta osobna Gallinarija.

38' Melli je zakucao, Italija vodi!

37' Planinić je promašio oba slobodna.

37' Hackett je prošao i ubacio za minus jedan.

37' Belinelli je ubacio tricu!

36' Planinić je nažalost promašio slobodno.

36' Sjajan potez Planinića! Skočio je, a onda zabio pod prekršajem.

36' Gallinari je zakucao nakon što ga je Hackett lijepo proigrao.

35' Belinelli je ubacio oba slobodna, Italija je na minus šest.

35' 13. koš Šarića za plus sedam Hrvatske.

35' Bravo za Šarića! Sada je sasvim preuzeo odgovornost. Ubacio je koš pod prekšrajem tako da ćemo imati i slobodno.

34' Koraci Gentillea!

34' Sada je Šarić uzeo stvari u svoje ruke. Lijepo je prošao i položio za plus pet.

33' Bravo za Šarića, Hrvatska vodi 58:55.

32' Šarić je ubacio jedno slobodno za 55:55.

31' Naši su opravdano tražili silaznu putanju, ali suci se ne slažu. Naša je klupa dobila i tehničku pa će Talijani imati slobodno i napad.

31' Melli je ubacio, a onda blokirao Planinića!

Treća četvrtina:

30' Završila je i treća četvrtina, Hrvatska vodi 54:52.

29' Datome je ubacio tricu!

29' Važan koš Ukića za 54:49.

28' Melli je ubacio pod prekršajem Bogdanovića, a onda i ubacio slobodno.

27' Simon! Opet je ubacio tricu, sada šamara Talijane!

26' Evo i Ukića, Hrvatska vodi 47:44.

25' Hladnokrvni Kruno Simon je opet pogodio tricu! Hrvatska je u vodstvu.

24' Dobra je vijest da je Hackett skupio četvrtu osobnu.

24' Belinelli je pogodio za novo vodstvo Italije.

24' Bravo za Simona! Pogodio je treću tricu večeras. Nažalost, ima i tri osobne pa ga Aco nije mogao previše koristiti u prvom dijelu.

23' Opet Gallinari i Italija vodi plus tri (42:39). Hrvatska je u drugoj četvrtini imala i plus 11, no Talijani su se vratili. Puno su bolje otvorili drugi dio.

22' Gallinari je pogodio jedno slobodno, a onda je Datome ubacio i Italia je izjednačila!

21' Gallinari je ubacio prvi koš u drugom dijelu.

Druga četvrtina:

20' Kraj prvog poluvremena! Hrvatska igra dobro i vodi pet razlike. Bogdanović je ubacio 17, a Šarić 10 koševa.

19' Belinelli je položio i to će biti posljednji koš u poluvremenu.

19' Bogdanović je opet ubacio, sada je na 17 koševa!

19' Trica Bogdanovića!

19' Ukić je napravio prekršaj, a Belinelli ubacio oba slobodna i evo Italije na samo minus dva (34:32).

19' Sada gledamo sjajnu utakmicu. Hackett se digao i pogodio tricu, a onda Šarić na isti način uzvratio!

18' Bogdanović je sada opet izborio prekršaj, a onda ubacio oba slobodna. Nakon toga je Datome položio.

17' Bogdanović je promašio jedno slobodno, jedno ubacio pa je sada 28:24. To je bilo prvo promašeno slobodno bacanje Hrvatske danas. Galliniari je bio precizan na drugoj strani.

16' Bargnani je sada zakucao i podignuo talijansku publiku na noge. Hezonja je na drugoj strani promašio.

15' Gallinari je ubacio dvicu, a onda Šarić izgubio loptu.

14' Bogdanović je ubacio slobodna bacanja, a onda je pogodio Planinić koji danas odlično odrađuje svoju ulogu. Hrvatska ima plus 11, 28:17.

13' Planinić je ubacio za 24:17.

12' Talijani su brzo uzvratili. Datome je ubacio pa Belinelli pogodio tricu.

11' Planinić je pogodio oba slobodna i evo Hrvatske na plus 10. Prvi put dvoznamenkasta prednost na utakmici.

Prva četvrtina:

10' Kraj prve četvrtine u kojoj je bilo problema sa semaforom! Hrvatska vodi 19:12.

9' Bogdanović je položio za 19:12.

9' Datome je pogodio na drugoj strani.

8' Hrvatska se ne da. Prvo je zabio Planinić pa Bogdanović, evo Hrvatske na 15:12.

7' Hezonja je vratio prednost na hrvatsku stranu.

7' Hezonja je napravio prekršaj, Cusin pogodio oba slobodna i Italija vodi 10:9.

6' Hackett je ubacio oba slobodna (Simon ima tri prekrašaja) i Italija je na minus jedan.

5' Trica Simona! Druga večeras.

5' Gentile je pogodio za 4:4.

4' Utakmica je nastavljena! Organizatori su improvizirali i postavili semafor kraj terena.

4' Još uvijek čekamo nastavak utakmice. Ovakav prekid može poremetiti koncentraciju igrača.

4' I dalje traje prekid.

4' Na tribinama je i hrvatski nogometni reprezentativac Ivan Perišić koji igra u Italiji i došao je bodriti naše košarkaške.

3' Utakmica je prekinuta zbog problema sa semaforom.

3' Dugo se igralo bez koša, a onda je Bogdanović ubacio jedno slobodno za plus dva Hrvatske. Utakmica je za sada dostva tvrda, obje momčadi su nervozne što je razumljivo jer je ulog jako velik.

1' Simon je tricom otvorio utakmicu, a Gentile pogodio na drugoj strani.

0' Hrvatska petorka je Simon, Ukić, Bogdanović, Šarić i Bilan.

Hrvatska je na početku turnira izgubila od Italije u skupini (67:60), a onda svladala Tunis te napravila mali podvig i svladala Grčku (66:61).

- Bitno je da logistika ne bude prislonjena na Italiju kao u prvoj našoj utakmici. Zaslužili smo da imamo ravnopravan tretman - rekao je hrvatski izbornik Aco Petrović koji u prvoj utakmici nije bio zadovoljan suđenjem.

>> Hezonja atraktivnim NBA zakucavanjem 'zapalio' društvene mreže